3. ΑΝΑΓΚ.ΝΟΜΟΣ 940 της 12/15 Νοεμ. 1937 Περί συμπληρώσεως των περί Σώματος Επιθεωρήσεως Εργασίας κειμένων διατάξεων. Άρθρον 1 1.Αι Διευθύνσεις Επιθεωρήσεως Εργασίας και τα Γραφεία Επιθεωρήσεως Εργασίας στεγάζονται υποχρεωτικώς εντός των κατά τόπους Νομαρχιακών ή Δημαρχιακών Καταστημάτων, δια κοινής αποφάσεως των Υπουργών Εσωτερικών και Εργασίας. Εν περιπτώσει αδυναμίας στεγάσεως, ως ανωτέρω, επιτρέπεται να στεγάζωνται εις έτερα Δημόσια ή επί τούτω μισθούμενα ιδιωτικά οιδήματα. 2.Αι υπηρεσίαι παρ’ αίς συστεγάζονται, κατά την προηγουμένην παράγραφον, αι Διευθύνσεις Επιθεωρήσεως Εργασίας και τα Γραφεία Επιθεωρήσεων Εργασίας, υποχρεούνται να παρέχωσιν αυταίς ύδρευσιν, φωτισμόν, θέρμανσιν, καθαριότητα. Αι παράγραφοι 1 και 2 αντικατεστάθησαν ως άνω δια του άρθρ. 2 Ν.Δ. 1235/949 (15.Αβ.15). 3.Αι κατά την δημοσίευσιν του παρόντος υφιστάμεναι μισθώσεις οικημάτων προς στέγασιν γραφείων Επιθεωρήσεως Εργασίας διατηρούνται μέχρις λήξεως του χρόνου δι’ όν συνήφθησαν, εκτός αν λυθώσι τη συγκαταθέσει του εκμισθωτού. Άρθρον 2 «Τα έξοδα γραφικής ύλης ως και τα έξοδα φωτισμού, θερμάνσεως, καθαριότητος και υδρεύσεως των Γραφείων Επιθεωρήσεως Εργασίας και των Γραφείων Ευρέσεως Εργασίας προσδιορίζονται εκάστοτε δια κοινής αποφάσεως των Υπουργών Οικονομικών και Εργασίας, χορηγούνται δε κατ’ αποκοπήν και άνευ αποδόσεως λογαριασμού εις τους προϊσταμένους των Γραφείων τούτων». Το άρθρ. 2 αντικατεστάσθη ως άνω υπό του άρθρ. 6 παρ. 1 Α.Ν. 2550/1940 (9.Αβ.4), όπερ εν παρ. 2 ώρισεν ότι «δια τα έξοδα φωτισμού, θερμάνσεως, και καθαριότητας των μεθ’ ετέρων υπηρεσιών συστεγαζομένων Γραφείων Επιθεωρήσεως Εργασίας εφαρμόζονται αι διατάξεις της παρ. 2 του άρθρ. 1 του υπ’ αριθ. 940/1937 Α.Ν.». Άρθρον 3 1.(Αφορά τα έξοδα κινήσεως του προσωπικού της  Επιθεωρήσεως Εργασίας, περί ών ήδη βλ. Α.Ν. 150/50 Σελ. 39 - 230 Προστασία εργαζομένων στην ημεδαπή –Σώμα Επιθεώρησης Εργασίας 15.Α.δ.3 περί ρυθμίσεως των αποδοχών των δημοσίων υπαλλήλων, εν τόμω 2). 2.Τα έξοδα κινήσεως δεν χορηγούνται εις τους δι’ εκτέλεσιν ετέρας υπηρεσίας αποσπωμένους ως και τους λόγω αδείας ή άλλης αιτίας, μη εκτελούντας υπηρεσίαν. 3.Η κατ’ άλλον τρόπον χορήγησις εξόδων κινήσεως εντός έδρας εις υπαλλήλους και υπηρέτας της Επιθεωρήσεως Εργασίας απαγορεύεται. 4.Η ισχύς του παρόντος άρθρου άρχεται από 1 Ιουλίου 1937. Άρθρον 4 1.Ανάλογα προς τας εν τω άρθρ. 10 εδ. 6 του κωδικοποιημένου ν. 4819 π. Οργανώσεως Σώματος Επιθεωρήσεως Εργασίας, προβλεπόμενα εξ πρόσωπα σιδηροδρομικά εισιτήρια δια το υφυπουργείον Εργασίας χορηγούνται υπό του Υπουργείου Σιδηροδρόμων και Αυτοκινήτων και δια τα λοιπά συγκοινωνιακά δίκτυα ως επίσης και υπό του υφυπουργείου Εμπορικής Ναυτιλίας δια τας ατμοπλοϊκάς γραμμάς. 2.Τα εισιτήρια ταύτα εκδιδόμενα ως δελτία, χρησιμοποιούνται αποκλειστικώς δια την κατά διαταγήν του Υφυπουργείου Εργασίας προς εκτέλεσιν υπηρεσίας μετακίνησιν, Επιθεωρητών και ανωτέρων υπαλλήλων του Υφυπουργείου τούτου αντί εισιτηρίου α΄ θέσεως επί πάσης συγκοινωνιακής γραμμής και τμήματος αυτής, επί τη επιδείξει της ειδικής διαταγής δι’ ής διατάσσεται η μετακίνησις του υπαλλήλου και του δελτίου ταυτότητος αυτού. Εις τον δια δελτίου ταξιδεύοντα υπάλληλος δεν χορηγείται αντίτιμον εισιτηρίου δι’ οδοιπορικά. Άρθρα 5-7 (Προσωριναί και οργανικαί διατάξεις, περί ών ήδη Α.Ν. 560/1945, 15.Αβ.8). 